ज्योतिष आ खगोलबिद्या के हिसाब से एह दिन चंद्रमा आ सुरुज के बीचा में 90 आ 270 डिग्री के कोण बने ला आ चंद्रमा के कला देखल जाय तब एही दिन चंद्रमा ठीक आधा देखलाई पड़े ला। यूरोपीय खगोलिकी के हिसाब से देखल जाय तब अँजोर के अष्टिमी से अन्हार के अष्टिमी ले के चंद्रमा के गिब्बस मून कहल जाला (एह दौरान चनरमा के आधा से बेसी हिस्सा देखलाई पड़े ला) आ एकरे उल्टा अन्हार के अष्टिमी से अँजोर के अष्टिमी ले के चंद्रमा के क्रीसेंट मून कहल जाला।